Prezident Indonézie Susilo Bambang Yudhoyono s manželkou Kristiani Herrawati a maďarský prezident János Áder s manželkou Anitou Herczeghovou (Budapešť, 2013)
**János Áder** (\* 9. máj 1959, Csorna, Maďarsko) je maďarský právnik, politik a bývalý republikový prezident Maďarska. V treťom parlamentnom cykle (1998 až 2002) zastával post predsedu maďarského parlamentu. Vo voľbách do EP 2009 bol zvolený europoslancom za stranu Fidesz. Po abdikácií Pála Schmitta bol dňa 2. mája 2012 parlamentom zvolený republikovým prezidentom na prvé funkčné obdobie. Tohto postu sa oficiálne ujal 10. mája 2012. Dňa 13. marca 2017 bol poslancami zvolený aj na druhé funkčné obdobie, ktoré vypršalo na jar 2022.

Životopis
---------

János Áder sa narodil v meste Csorna v Rábsko-mošonsko-šopronskej župe na západe Maďarska. Najprv vyštudoval tamojšiu základnú školu, potom bol prijatý na Révai Miklós Gimnázium v Győri, kde maturoval v roku 1977. Za rok bol prijatý na univerzitu Loránda Eötvösa, kde roku 1983 úspešne promoval. V rokoch 1985 až 1990 pracoval vo výskumnom sociologickom ústave pre Maďarskú akadémiu vied (MTA).

### Politická kariéra

V politike sa začal János Áder pohybovať ihneď od počiatku pádu komunizmu. V roku 1989 sa pripojil k zväzu mladých demokratov Fidesz. Spolu s Lázslom Kövérom a Viktorom Orbánom sa ako zástupca tejto opozičnej strany zúčastnil jednania, kde diskutovala demokratická opozícia s komunistickou MSZMP o prechode k demokratickému štátnemu zriadeniu.

Od prvých slobodných volieb v roku 1990 bol poslancom parlamentu, v každých nasledujúcich voľbách bol znovuzvolený. Po pre Fidesz víťazných voľbách 1998 sa stal predsedom maďarského parlamentu. Vo funkcii vystriedal Zoltána Gála (MSZP). Áder túto funkciu vykonával až do roku 2002, keď ho po menej úspešných voľbách nahradila Katalin Szili (MSZP).

Po rezignácii Zoltána Pokorniho v roku 2002 prevzal Áder funkciu predsedu strany Fidesz-MPP, ktorú vykonával len do nasledujúceho roka, keď sa voľbou predsedom strany znova stal Viktor Orbán.

V roku 2007 bolo oznámené, že János Áder bude kandidovať za svoju stranu do Európskeho parlamentu. V európskych voľbách 2009 bol zvolený, Fidesz získal dokonca 14 kresiel, a Áder mal mandát europoslanca do roku 2014.

Referencie
----------

1. ↑  Köztársasági elnököt választott az Országgyűlés
2. ↑  Navracsics vezeti tovább a frakciót, Áder EPK-jelölt lesz Archivované 2011-06-12 na Wayback Machine – Magyar Nemzet Online

Iné projekty
------------

Commons
* Spolupracuj na Commons Commons ponúka multimediálne súbory na tému **János Áder**

Externé odkazy
--------------

* Fidesz.hu — Áder János (maďarsky)
* Kanadai Magyar Hírlap — Áder János harmadik lehetősége – Hová tűnt a sok virág?… (maďarsky)
* Köztársasági Elnöki Hivatal (maďarsky a anglicky)

Zdroj
-----

* *Tento článok je čiastočný alebo úplný preklad článkov Áder János na maďarskej Wikipédii a János Áder na českej Wikipédii.*

| * z
* d
* u
Prezidenti Maďarska |
| --- |
| Počas uhorskej revolúcie | 
* Ľudovít Košut (1849)

 |  |
| Prvá republika | 
* Mihály Károlyi (1918 – 1919)
* Sándor Garbai (1919)
* Gyula Peidl (1919)

 |
| Maďarské kráľovstvo | 
* Josef August Rakúsky (1919)
* Miklós Horthy (1920 – 1944)
* Ferenc Szálasi (1944 – 1945)

 |
| Druhá republika | 
* Zoltán Tildy (1946 – 1948)
* Árpád Szakasits (1948 – 1950)

 |
| Ľudová republika | 
* Sándor Rónai (1950 – 1952)
* István Dobi (1952 – 1967)
* Pál Losonczi (1967 – 1987)
* Károly Németh (1987 – 1988)
* Brunó Ferenc Straub (1988 – 1989)

 |
| Tretia republika | 
* Mátyás Szűrös (1989 – 1990)
* Árpád Göncz (1990 – 2000)
* Ferenc Mádl (2000 – 2005)
* László Sólyom (2005 – 2010)
* Pál Schmitt (2010 – 2012)
* László Kövér (2012)
* János Áder (2012 – 2022)
* Katalin Nováková (2022 – 2024)
* Tamás Sulyok (od 2024)

 |
| **^1**  úradujúci prezidenti |

Autoritné údaje: * GND: 1105798488
* ISNI: 0000000080134455
* LCCN: no2006125536
* PIM: PIM42020
* VIAF: 121370421
* WorldCat: lccn-no2006125536